3. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 388 της 22 Μαΐου/9 Ιουν. 1971 (ΦΕΚ Α΄ 115)  Περί προσθέτων Χωροφυλάκων – Αστυφυλάκων (Διορθ. Ημαρτ.της 21 Ιουλ. 1971 ΦΕΚ Α΄ 146). Έχοντες υπ’ όψιν τας διατάξεις: 1)του άρθρ. 8 του Ν.Δ. 755/1970 «περί προσθέτων Χωροφυλάκων – Αστυφυλάκων», 2)του Ν.Δ. 4426/1964 «περί συστάσεως Υπουργείου Δημοσίας τάξεως», 3)του Ν.Δ. 1/68 «περί Υπουργικού Συμβουλίου και Υπουργείων, και 4)την υπ’ αριθ. 255/29.4.71 γνωμοδότησιν του Συμβουλίου της Επικρατείας, προτάσει του Ημετέρου επί της Δημοσίας Τάξεως Υπουργού, απεφασίσαμεν και διατάσσομεν. Διορισμός – Προσόντα Άρθ.1.-1.Οι πρόσθετοι Χωροφύλακες και Αστυφύλακες διορίζονται δι’ αποφάσεως του οικείου Αρχηγού κατά τα εν άρθρ. 3 διαλαμβανόμενα. 2.Ίνα διορισθή τις πρόσθετος Χωροφύλαξ ή Αστυφύλαξ, δέον να κέκτηται τα εξής προσόντα: α.Να προϋπηρέτησεν εις την Χωροφυλακήν ως Χωροφύλαξ, Υπενωμοτάρχης ή Ενωμοτάρχης ή εις την Αστυνομίαν Πόλεων ως Αστυφύλαξ, Υπαρχιφύλαξ ή Αρχιφύλαξ και να μη απελύθη του οικείου Σώματος δια λόγους πειθαρχίας εξαιρουμένης της περιπτώσεως της παρανόμου νυμφεύσεως. β.Να μη απώλεσε την Ελληνικήν Ιθαγένειαν. γ.Να μη έχη καταδικασθή δια παράβασιν του Γ΄ Ψηφίσματος 1946 «περί εκτάκτων μέτρων αφορώντων την δημοσίαν τάξιν και ασφάλειαν» ή εις ποινήν καθείρξεως έστω και αν αποκατεστάθη εις τα πολιτικά αυτού δικαιώματα ή εις ποινήν φυλακίσεως 6 μηνών και άνω δι’ οιονδήποτε έγκλημα ή εις οιανδήποτε ποινήν δια τα κάτωθι εγκλήματα του Ποινικού Κώδικος. Παραχαράξεως, κιβδηλείας, πλαστογραφείας, ψευδορκίας, ψευδούς καταμηνύσεως, ανθρωποκτονίας, αμβλώσεως, βιασμού, αιμομυξίας, μαστρωπίας, σωματεμπορίας, συκοφαντικής δυσφημήσεως, κλοπής, υπεξαιρέσεως, εκβιάσεως, απάτης, απιστίας, επαιτείας, αλητείας, δωροδοκίας και καταπιέσεως του αυτού Κώδικος, ως και δια τα εγκλήματα ζωοκλοπής, ζωοκτονίας, λαθρεμπορίας ή χρήσεως ναρκωτικών και του Ν.Δ. 4000/59 «περί καταστολής αξιοποίνων τινών πράξεων και συμπληρώσεως του άρθρ. 6 του Κώδικος Ποινικής Δικονομίας» ή να μη εκκρεμή ποινική δίκη δια τι των ανωτέρω εγκλημάτων. δ.Να εμφορήται υπό υγιών κοινωνικών φρονημάτων. ε.Να έχη υγείαν επιτρέπουσαν την ενάσκησιν των καθηκόντων του, να είναι σωματικώς άρτιος, με εξωτερικήν παράστασιν καλήν. Δικαιολογητικά Διορισμού Άρθρ.2.-Προς διορισμόν τινος ως προσθέτου Χωροφύλακος – Αστυφύλακος απαιτούνται τα εξής δικαιολογητικά: 1.Αίτησις του επιθυμούντος φυσικού ή νομικού προσώπου δημοσίου ή ιδιωτικού δικαίου απευθυνομένη προς την οικείαν παρ’ αξιωματικού διοικουμένην Υπηρεσίαν Χωροφυλακής ή Αστυνομίας Πόλεων εν τη έδρα ή περιφερεία της οποίας ο διορισθησόμενος θέλει εκτελεί τα καθήκοντά του, εν η σημειούται συγκεκριμένως ο τόπος και το είδος της ανατεθησομένης εργασίας. 2.Υπεύθυνος δήλωσις του αυτού ως άνω προσώπου, ότι θέλει καταβάλει εις τον διορισθησόμενον τας παροχάς τας προβλεπομένας υπό του άρθρ. 3 του Ν.Δ. 755/1970 «περί προσθέτων Χωροφυλάκων – Αστυφυλάκων». 3.Αίτησις του ενδιαφερομένου, δι’ ης να αιτήται τον διορισμόν και εν η να μνημονεύη τον εργοδότην παρ’ ου θέλει προσληφθή (φυσικόν ή νομικόν πρόσωπον) την εργασίαν ην συγκεκριμένως θα εκτελή ως και τον τόπον εκτελέσεως ταύτης. 4.Πιστοποιητικόν της οικείας Εισαγγελικής Αρχής, ότι δεν εκκρεμεί κατηγορία εις βάρος του επί των εν τω άρθρ. 1 παρ. 2γ΄ εγκλημάτων του παρόντος Δ/τος. 5.Πιστοποιητικόν Ποινικού Μητρώου εκδιδόμενον κατά τους τελευταίους δύο μήνας προ της υποβολής. 6.Απόσπασμα εκ του ατομικού αυτού βιβλιαρίου περιλαμβάνον εκ του φύλλου μητρώου τα στοιχεία ταυτότητος, την στρατολογικήν αυτού κατάστασιν και τας ηθικάς αμοιβάς. 7.Πιστοποιητικόν Προέδρου Κοινότητος ή Δημάρχου του τόπου καταγωγής εμφαίνον και την οικογενειακήν αυτού κατάστασιν. 8.Πιστοποιητικόν του εκτελούντος την υγειονομικήν υπηρεσίαν Χωροφυλακής ή Αστυνομίας Πόλεων, κατά περίπτωσιν, ιατρού, ότι τυγχάνει ικανός προς εκτέλεσιν εργασίας προσθέτου και ότι είναι σωματικώς άρτιος. 9.Πιστοποιητικόν της οικείας Αστυνομικής Αρχής, ότι τυγχάνει νομιμόφρων και ότι εμφορείται υπό υγιών αρχών. Το πιστοποιητικόν τούτο υποβάλλεται απ’ ευθείας εις το οικείον Αρχηγείον. Υποβολή Δικαιολογητικών Άρθρ.3.-1.Τα κατά το προηγούμενον άρθρον δικαιολογητικά, πλην του πιστοποιητικού νομιμοφροσύνης, υποβάλλονται υπό του ενδιαφερομένου εις την οικείαν διοίκησιν αξιωματικού Χωροφυλακής ή Διεύθυνσιν Αστυνομίας Πόλεων εν τη  εδαφική    δικαιοδοσία   της    οποίας    ούτος     θα (Μετά την σελ. 24, 652) Σελ. 24, 653 Τεύχος 422-Σελ. 5 Προσωπικό Φύλαξης Ν.Π.Δ.Δ.-Οργανισμών & Επιχειρήσεων 4.Α.ε.3   574 εκτελή τα καθήκοντά του. Η δεχομένη τα δικαιολογητικά υπηρεσία μετ’ έλεγχον περί της πληρότητος αυτών υποβάλει ιεραρχικώς ταύτα εις το οικείον Αρχηγείον μετά των προτάσεών της, των ενδιαμέσων υπηρεσιών υποχρεουμένων να εκφέρουν κατά την υποβολήν ητιολογημένην επίσης γνώμην. 2.Οι οικείος Αρχηγός λαμβάνων υπ’ όψει τα ανωτέρω δικαιολογητικά αποφασίζει περί του διορισμού του ενδιαφερομένου εκδίδων την περί τούτου απόφασίν του, ήτις κοινοποιείται εις τε τον ενδιαφερόμενον εργοδότην και τον διοριζόμενον, ως και τας οικείας Υπηρεσίας. 3.Μεταξύ πλειόνων αιτουμένων διορισμόν παρά τω αυτώ εργοδότη προτιμώνται κατά σειράν: α.Οι κεκτημένοι την ιδιότητα του πολυτέκνου ή έχοντος μείζονας οικογενειακάς υποχρεώσεις. β.Οι τραυματίαι πολέμου και διατεταγμένης εν γένει υπηρεσίας, υπό τους περιορισμούς της περίπτ.ε΄ του άρθρ. 1 του παρόντος. γ.Οι τιμηθέντες δι’ ηθικών αμοιβών από ευφήμου μνείας και άνω. δ.Οι υπηρετήσαντες τουλάχιστον επί 8μηνον εις την ζώνην των επιχειρήσεων εις τον κατά των κομμουνιστοσυμμοριτών αγώνα. 4.Εάν εν ενί και των αυτώ προσώπω συντρέχουν πλείονες λόγοι προτιμήσεως, ούτοι δημιουργούν νέαν προτίμησιν έναντι του έχοντος λιγωτέρους τοιούτους. Ορκωμοσία – Δελτίον Ταυτότητος Άρθρ.4.-1.Ο διοριζόμενος ως πρόσθετος Χωροφύλαξ ή Αστυφύλαξ, άμα τη λήξει του περί διορισμού του εγγράφου, παρουσιάζεται ενώπιον του οικείου διοικητού αξιωματικού Χωροφυλακής ή Διευθυντού Αστυνομίας Πόλεων εν τη εδαφική δικαιοδοσία του οποίου θέλει ασκήσει τα καθήκοντά του και δίδει τον δια τους Χωροφύλακας ή Αστυφύλακας προβλεπόμενον όρκον. 2.Προς πίστωσιν της ορκωμοσίας συντάσσεται πρακτικόν, όπερ τηρείται υπό της οικείας Υπηρεσίας Χωροφυλακής ή Διευθύνσεως Αστυνομίας Πόλεων, εν τη εδαφική δικαιοδοσία της οποίας ασκεί τα καθήκοντά του. 3.Μετά την ορκωμοσίαν ο πρόσθετος Χωροφύλαξ ή Αστυφύλαξ, εφοδιάζεται υπό των οικείων Αρχηγείων Χωροφυλακής ή Αστυνομίας Πόλεων δια δελτίου ταυτότητος, όπερ είναι όμοιον προς το των μονίμων Χωροφυλάκων ή Αστυφυλάκων, πλην του ότι παραπλεύρως της φωτογραφίας τίθεται δια σφραγίδος ερυθράς μελάνης ή ενδείξεως δια κεφαλαίων γραμμάτων «ΠΡΟΣΘΕΤΟΣ ΧΩΡΟΦΥΛΑΞ ή ΠΡΟΣΘΕΤΟΣ ΑΣΤΥΦΥΛΑΞ» κατά περίπτωσιν. Σελ. 24, 654  Καθήκοντα – Υποχρεώσεις Προσθέτων Άρθ.5.-1.Οι πρόσθετοι Χωροφύλακες – Αστυφύλακες άμα τη ορκωμοσία και μόνον κατά την εκτέλεσιν της εργασίας των κέκτηνται εξουσίαν και προνόμια μονίμων αστυνομικών οργάνων. Τα κύρια αυτών καθήκοντα συνίστανται εις την εκτέλεσιν υπηρεσίας ασφαλείας ή φρουρήσεως ή ευταξίας των πάσης φύσεως εγκαταστάσεων και χώρων ένθα εκτελούν την υπηρεσίαν των. Η ανάθεσις αυτοίς υπό του εργοδότου άλλων έργων θιγόντων την αξιοπρέπειαν του αστυνομικού οργάνου ή εξερχομένων του κύκλου των υποχρεώσεών των, περί ων ανωτέρω απαγορεύεται. 2.Εις εξαιρετικάς περιπτώσεις απειλής ή διαταράξεως της δημοσίας τάξεως ή προς συλλογήν πληροφοριών περί των δραστών απειλουμένων ή λαβουσών χώραν εγκληματικών πράξεων δύνανται αι οικείαι υπηρεσίαι Χωροφυλακής ή Αστυνομίας Πόλεων ν’ αναθέτουν αυτοίς συν τη εκτελέσει των καθηκόντων των και αποστολάς εξακριβώσεως, παρακολουθήσεως υπόπτων κινήσεων προσώπων, εν οις χώροις ασκούν τα κυρίως αυτών έργα και, εν συνεννοήσει μετά των εργοδοτών, να εξοπλίζουν αυτούς δι’ ατομικών όπλων ή αυτομάτων της Χωροφυλακής ή Αστυνομίας Πόλεων λαμβανομένων εκ των αποθηκών των. 3.Ως προς τον χρόνον απασχολήσεως των προσθέτων Χωροφυλάκων – Αστυφυλάκων εφρμόζονται αι εκάστοτε ισχύουσαι διατάξεις της εργατικής Νομοθεσίας. 4.Οι πρόσθετοι Χωροφύλακες – Αστυφύλακες επ’ ουδενί λόγω διαμένουν εις τα οικήματα Χωροφυλακής ή Αστυνομίας Πόλεων, δύνανται όμως να μετέχουν του συσσιτίου αυτών. Εποπτεία Προσθέτων Άρθρ.6.-1.Οι πρόσθετοι Χωροφύλακες και Αστυφύλακες υπάγονται υπό την εποπτείαν των τοπικών Υπηρεσιών Χωροφυλακής και Αστυνομίας Πόλεων, αι οποίαι υποχρεούνται να παρακολουθούν τούτους ως προς το κανονικόν της στολής, την εν γένει αυτών ευπρεπή διαβίωσιν και συμπεριφοράν, ως και την σύννομον διαχείρισιν της ανατεθείσης αυτοίς εξουσίας, δικαιούμενοι να ζητήσουν την απόλυσιν αυτών εν περιπτώσει διαπιστώσεως παραβάσεώς τινος εκ των εν άρθρ. 7 παρ. 3 του Ν.Δ. 755/1970 διαλαμβανομένων. 2.Αι οικείαι Υπηρεσίαι Χωροφυλακής και Αστυνομίας Πόλεων υποχρεούνται να γνωρίζουν εις τον εργοδότην δι’ εγγράφου των περί των εκάστοτε δικαιουμένων υπό των προσθέτων πάσης φύσεως παροχών (άρθρ. 3 Ν.Δ. 755/1970).  4.Α.ε.3 Προσωπικό Φύλαξης Ν.Π.Δ.Δ.-Οργανισμών & Επιχειρήσεων   575 Απόλυσις Προσθέτων Άρθρ.7.-1.Οι πρόσθετοι Χωροφύλακες και Αστυφύλακες απολύονται δι’ αποφάσεως του οικείου Αρχηγού, κατόπιν αιτήσεως των ενδιαφερομένων, ή των εργοδοτών ή τη προτάσει της οικείας αστυνομικής αρχής. 2.Η περί απολύσεως αίτησις εφ’ όσον υποβάλλεται εκ μέρους του ενδιαφερομένου ή του εργοδότου δύναται να υποβληθή και απ’ ευθείας εις το οικείον Αρχηγείον, το οποίον υποχρεούται εις την έκδοσιν της σχετικής πράξεως απολύσεως. 3.Εάν η απόλυσις αιτήται παρά της επιτοπίου υπηρεσίας Χωροφυλακής ή Αστυνομίας Πόλεων (άρθρ. 7 παρ. 3 Ν.Δ. 755/1970) η σχετική πρότασις υποβάλλεται ιεραρχικώς υποχρεουμένων των ενδιαμέσων υπηρεσιών να εκφέρουν κατά την υποβολήν ταύτης ητιολογημένως την γνώμην των. 4.Ο πρόσθετος υποχρεούται άμα τη απολύσει του να προσέλθη εις την επιτόπιον αστυνομικήν αρχήν και παραδώση το δελτίον ταυτότητος αυτού όπερ υποβάλλεται εις το οικείον Αρχηγείον. Μεταβολαί διορισμού και Απολύσεως Άρθρ.8.-Αι μεταβολαί διορισμού και απολύσεως των προσθέτων καταχωρίζονται εις τα υπό των οικείων Αρχηγείων τηρούμενα βιβλία και ατομικά έγγραφα αυτών. Εις τον αυτόν επί της Δημοσίας Τάξεως Υπουργόν, ανατίθεμεν την δημοσίευσιν και εκτέλεσιν του παρόντος Δ/τος.